
CONSILIUL DE ADMINISTRAȚIE
HOTĂRÂRE nr. 
din      2026
mun. Chișinău

cu privire la aprobarea Metodologiei de determinare a compensației financiare 
pentru redispecerizarea descendentă a centralelor electrice care utilizează surse regenerabile 
de energie sau centralelor electrice în regim de cogenerare de înaltă eficiență 
în afara unor mecanisme de piață

În temeiul art. 28 alin. (9) din Legea nr. 10/2016 privind promovarea utilizării energiei din surse regenerabile (Monitorul Oficial al Republicii Moldova, 2016, nr. 69-77, art. 117) cu modificările ulterioare, art. 46 alin. (7), (8), (12) și (14) din Legea nr. 164/2025 cu privire la energia electrică (Monitorul Oficial al Republicii Moldova, 2025, nr. 437-440, art. 598), și pct. 16 lit. g) din Regulamentul de organizare și funcționare a Agenției Naționale pentru Reglementare în Energetică aprobat prin Hotărârea Parlamentului Republicii Moldova nr. 334/2018 (Monitorul Oficial al Republicii Moldova, 2018, nr. 13-21, art. 81), Consiliul de administrație al Agenției Naționale pentru Reglementare în Energetică,
H O T Ă R Ă Ş T E:
1. Se aprobă Metodologia de determinare a compensației financiare pentru redispecerizarea descendentă a centralelor electrice care utilizează surse regenerabile de energie sau centralelor electrice în regim de cogenerare de înaltă eficiență în afara unor mecanisme de piață, conform anexei.
2. Prezenta hotărâre intră în vigoare la expirarea a 6 luni de la data publicării în Monitorul Oficial al Republicii Moldova, cu excepția pct. 3, care intră în vigoare la data publicării.
3. În termen de 5 luni de data publicării prezentei hotărâri, operatorul sistemului de transport, în coordonare cu operatorii sistemelor de distribuție, elaborează și prezintă Agenției Naționale pentru Reglementare în Energetică, spre avizare, procedurile operaționale necesare punerii în aplicare a Metodologiei. 
4. Controlul asupra executării prezentei hotărâri se pune în sarcina subdiviziunilor Agenției Naționale pentru Reglementare în Energetică.

Metodologia de determinare a compensației financiare pentru redispecerizarea descendentă a centralelor electrice care utilizează surse regenerabile de energie sau centralelor electrice în regim de cogenerare de înaltă eficiență în afara unor mecanisme de piață

Secțiunea 1
Dispoziții generale

1. [bookmark: _Hlk188014391]Metodologia de determinare a compensației financiare pentru redispecerizarea descendentă a centralelor electrice care utilizează surse regenerabile de energie sau centralelor electrice în regim de cogenerare de înaltă eficiență în lipsa unor mecanisme de piață (în continuare – Metodologie) stabilește modul de calculare a cantității de energie electrică nelivrată și de determinare a valorii compensației financiare pentru respectarea dispozițiilor operatorului de sistem privind redispecerizarea descendentă a producerii energiei electrice la centralele electrice care utilizează surse de energie regenerabile (în continuare –  centrale electrice SER) sau a producerii energiei electrice în regim de cogenerare de înaltă eficiență (în continuare – centrale electrice CÎE).
2. Prezenta Metodologie stabilește:
2.1. Cerințele generale aplicabile în cazul redispecerizării descendente a centralelor electrice SER sau centralelor electrice CÎE în afara unor mecanisme de redispecerizare și de decontare financiară a acțiunilor de remediere respective bazate pe piață, aplicate de operatorul de sistem (în continuare – OS);
2.2. Modalitatea de determinare a cantității de energie electrică nelivrată de centralele electrice SER sau de centralele electrice CÎE în lipsa unor mecanisme de piață, urmare a executării dispozițiilor de redispecerizare descendentă emise de OS;
2.3. Stabilirea modalității de determinare a compensației financiare pentru energia electrică nelivrată urmare a dispozițiilor emise de OS;
2.4. Drepturile și obligațiile OS și ale producătorilor deținători de centrale electrice SER sau centrale electrice CÎE, în legătură cu redispecerizarea descendentă a acestora.
3. Metodologia se bazează pe următoarele principii de reglementare:
3.1. Organizarea unei modalități de redispecerizare descendentă a energiei electrice generată de centralele electrice SER și de centralele electrice CÎE aplicând principiul eficienței maxime cu cheltuieli minime;
3.2. Asigurarea unui proces de redispecerizare descendentă a producerii energiei electrice bazat pe criterii obiective, transparente, predictibile și nediscriminatorii;
3.3. Compensarea financiară a pierderii financiare suportate de producătorul deținător de centrale electrice SER sau centrale electrice CÎE ca urmare a respectării unei dispoziții de redispecerizare descendentă a operatorului de sistem, determinată conform prezentei metodologii.
4. Prezenta Metodologie se aplică în cazul redispecerizării descendente, care nu se bazează pe mecanisme de piață, a centralelor SER sau a centralelor CÎE.
5. În sensul prezentei Metodologii, se aplică noțiunile definite în Legea nr. 10/2016 privind promovarea utilizării energiei din surse regenerabile (în continuare –  Legea nr. 10/2016), cele din Legea nr. 164/2025 cu privire la energia electrică (în continuare –  Legea nr. 164/2025), Regulile pieței energiei electrice aprobate prin Hotărârea Consiliului de administrație al Agenției Naționale pentru Reglementare în Energetică (în continuare – ANRE/Agenția) nr. 283/2020, Liniile directoare privind operarea sistemului de transport aprobate prin Hotărârea Consiliului de administrație al ANRE nr. 644/2025 (în continuare – HANRE nr. 644/2025), precum și următoarele noțiuni:
Puterea disponibilă a centralei electrice SER/CÎE – valoare estimată a puterii electrice active ce poate fi generată de centrala SER/CÎE, luând în considerare particularitățile tehnice ale echipamentului, disponibilitatea echipamentului din cadrul centralei electrice, regimurile instalațiilor de stocare integrate și disponibilitatea sursei primare de energie utilizată pentru producerea energiei electrice, determinată la centrala electrică în timp aproape real și comunicată la nivelul interfeței sistemului de monitorizare, control și achiziții de date (SCADA) al OS;
Puterea activă maximă admisă prin dispoziția de redispecerizare – valoare puterii active a centralei electrice specificată în dispoziția de dispecer a OS, care reprezintă valoarea maximă a puterii active care poate fi injectată în rețea pe parcursul perioadei de referință;
Cantitatea de energie electrică nelivrată – cantitate de energie determinată în cazul în care dispoziția de redispecerizare descendentă emisă de OS este transmisă centralei SER/CÎE până la termenul limită de transmitere a notificărilor fizice și validare a programelor de funcționare, și care constituie subiect al compensației financiare de către OS;
Cantitatea de energie electrică redispecerizată – cantitate de energie determinată în cazul în care dispoziția de redispecerizare descendentă emisă de OS este transmisă centralei SER/CÎE după termenul limită de transmitere a notificărilor fizice și validare a programelor de funcționare, care este utilizată pentru decontarea dezechilibrelor și care nu constituie subiect al compensației financiare de către OS.
6. Metodologia se aplică centralelor electrice SER și centralelor electrice CÎE formate din module generatoare care se încadrează în categoriile de capacitate B, C și D precum și formate din module generatoare din categoria de capacitate A, în condițiile prevăzute la pct. 9 stabilite conform prevederilor Codului rețelelor electrice privind racordarea la rețelele electrice (în continuare – Cod) aprobat prin Hotărârea Consiliului de administrație al ANRE nr. 423/2019 și pentru care este disponibil programul de funcționare pentru centrala electrică, în condițiile notificărilor fizice echilibrate a parții responsabile cu echilibrarea care și-a asumat responsabilitatea pentru centrala respectivă. Pentru ca centralele electrice SER/CÎE să beneficieze de plata compensațiilor financiare, instalațiile trebuie să respecte cerințele din Cod și Cerințele cu aplicabilitate generală pentru unitățile generatoare aprobate prin Hotărârea Consiliului de administrație al ANRE nr. 108/2024 (în continuare – Cerințe cu aplicabilitate generală pentru unitățile generatoare).
7. În cazul centralelor electrice SER și centralelor electrice CÎE care sunt înregistrate și participă la piața energiei electrice de echilibrare în calitate de furnizori de serviciu de echilibrare, redispecerizarea descendentă poate fi aplicată doar după activarea ofertelor transmise de aceștia pe piața energiei electrice de echilibrare pentru direcția de reducere de putere. 
8. Cerințele metodologiei se aplică în egală măsură centralelor electrice SER sau CÎE, care funcționează în baza unei notificări de funcționare provizorie, emisă de operatorul de sistem conform prevederilor Codului. 
9. În cazul în care o centrală electrică SER sau o centrală electrică CÎE formată din module generaotare care se încadrează în categoria de capacitate A îndeplinește cerințele tehnice privind schimbul de date prin intermediul SCADA și de transmitere a programului de funcționare în cadrul notificărilor fizice, stabilite de OS, aceasta participă în procesul de redispecerizare descendentă a producerii energiei electrice și primește compensații financiare, determinate conform metodologiei. 
10. Nu se aplică compensațiile financiare în cazul:
10.1. centralelor electrice care au fost racordate la rețeaua electrică în baza unui acord de racordare în condiții flexibile, în temeiul căruia injecția în rețea a energiei nu este garantată în mod ferm în cazul aplicării limitărilor prevăzute în acordul/avizul de racordare în condiții flexibile;
10.2. centralelor care se află în perioadă de testare conform programului de testare aprobat de OS;
10.3. întreruperilor programate și neprogramate;
10.4. centralelor electrice care nu dispun de un sistem de estimare a puterii disponibile realizat conform cerințelor stabilite de OS în procedurile operaționale prevăzute la pct. 24 și nu sunt integrate în sistemul SCADA al operatorului sistemului de transport și/sau, după caz, al operatorului sistemului de distribuție, în funcție de punctul de racordare a centralei electrice sau nu îndeplinesc condițiile de monitorizare și control al puterii active conform prevederilor Codului, Cerințelor cu aplicabilitate generală pentru unitățile generatoare și a Avizului de racordare;
10.5. redispecerizării după timpul limită de transmiterea a notificărilor fizice și aprobarea programelor de funcționare a centralelor electrice, cu excepția valorii garanțiilor de origine;
10.6. centralelor electrice pentru care nu este prezentat și aprobat programul de funcționare în cadrul notificărilor fizice;
10.7. în care sistemul electroenergetic se afla în stare de urgență sau colaps, în conformitate cu prevederile HANRE nr. 644/2025 sau a fost suspendată activitatea de piață în conformitate cu prevederile Codului rețelelor electrice privind starea de urgență și restaurarea sistemului electroenergetic aprobat prin Hotărârea Consiliului de administrație al ANRE nr. 645/2025.

Secțiunea 2
Cerințe privind redispecerizarea descendentă a centralelor electrice SER/CÎE

11. [bookmark: _Ref189653856]Operatorul sistemului de transport (în continuare - OST) și operatorii sistemului de distribuție (în continuare - OSD) asigură dezvoltarea rețelelor electrice pentru ca capacitatea rețelelor electrice să fie suficientă pentru transportul/distribuția energiei electrice produsă de centralele electrice SER și centralele electrice CÎE cu un grad minim de redispecerizare descendentă, în condițiile stabilite la art. 46 alin. (11) lit. a) din Legea nr. 164/2025.
12. În scopul asigurării siguranței sistemului electroenergetic și menținerii stabilității funcționării sistemului electroenergetic, sau a unor porțiuni distincte ale acestuia, OS emite dispoziții privind redispecerizarea descendentă a centralelor electrice SER sau a centralelor electrice CÎE, din motive legate de:
12.1. menținerea echilibrului puterilor în sistemul electroenergetic;
12.2. asigurarea calității reglajului frecvență/putere;
12.3. congestia unor elemente ale sistemului electroenergetic național, inclusiv congestia elementelor rețelelor electrice de distribuție.
13. Redispecerizarea descendentă se aplică în raport cu centralele electrice SER sau cu centralele electrice CÎE în următoarele situații: 
13.1. nu există măsuri de remediere alternative;
13.2. au fost epuizate toate măsurile tehnice și comerciale disponibile pe piața energiei electrice de echilibrare;
13.3. măsurile de remediere alternative ar conduce la costuri disproporționate semnificativ sau la riscuri severe în ceea ce privește siguranța rețelei electrice.
14. OS evită pe cât este  posibil redispecerizarea descendentă a centralelor electrice CÎE în perioada rece a anului, atunci când această măsură de remediere poate afecta continuitatea furnizării de energie termică către consumatorii finali.
15. Cantitatea de energie electrică a centralelor electrice SER/CÎE necesară de redispecerizat descendent se determină de către OST, iar în cazul redispecerizării aplicate pentru gestionarea congestiilor la nivelul rețelei electrice de distribuție – de către OSD,  pe baza informațiilor privind starea de funcționare a sistemului electroenergetic național și echilibrul de puteri în sistem, astfel încât să asigure că sistemul de transport și distribuție rămâne în stare normală de funcționare, ținând cont de disponibilitatea rezervelor de reglaj frecvență-putere și a valorii schimburilor programate de energie pe liniile transfrontaliere necesare de respectat. 
16. Dispozițiile se emit separat pentru fiecare centrală electrică și pot fi emise atât în cadrul etapei de planificare operative (anterior termenului limită de transmitere a notificărilor fizice și validare a programelor de funcționare a centralelor electrice) cât și ulterior, inclusiv în timp real.
17. La emiterea unei dispoziții privind redispecerizarea descendentă a unei centrale electrice SER/CÎE, OS ține cont de caracteristicele tehnice și de reglaj ale instalației de producere a energiei electrice vizate, în limitele stabilite conform prevederilor Codului, Cerințelor cu aplicabilitate generală pentru unitățile generatoare, Avizului de racordare și procedurilor operaționale prevăzute la pct. 24.
18. O dispoziție emisă de OS în scopul redispecerizării descendente a producerii energiei electrice în cadrul centralelor electrice SER/CÎE poate stabili:
18.1. limitarea puterii active până la valoarea-limită specificată în dispoziția OS pe care centrala electrică o poate injecta în sistem pentru numărul de intervale de echilibrare (15 minute/0.25 ore) specificat în dispoziție;
18.2. sistarea generării energiei electrice de centrala electrică.
19. OS emite dispoziții pentru sistarea generării energiei electrice de centrala electrică în condițiile în care limitarea necesară implică funcționarea sub minimumul tehnic al centralei electrice.
20. Perioada pentru care producerea de energie electrică este redispecerizată descendent trebuie să corespundă unui număr întreg de intervale de echilibrare (15 minute/0.25 ore).
21. În cazul în care starea sistemului electroenergetic o impune, OS poate emite una sau mai multe dispoziții privind redispecerizare descendentă a producerii energiei electrice de către o centrală electrică SER/CÎE pentru aceeași perioadă de timp, cu condiția ca actualizarea unei dispoziții de dispecer sau o nouă dispoziție să actualizeze valoarea limită a puterii active produse doar pentru intervalele de decontare ulterioare emiterii/actualizării dispoziției.
22. În urma recepționării de la OS a unei dispoziții privind redispecerizarea descendentă producătorul de energie electrică deținător al centralei electrice SER/CÎE întreprinde acțiunile necesare pentru a menține valoare maximă a puterii active produse în perioadele prevăzute în dispoziție la valoarea limită specificată de OS. Dispoziția poate fi emisă inclusiv prin intermediul sistemului SCADA.
23. În scopul monitorizării și îndeplinirii dispoziției gestionarul centralei electrice SER/CÎE, are obligația de a asigura compatibilitatea echipamentelor de schimb de date la nivelul interfeței cu sistemul SCADA al OS, conform cerințelor stabilite în Cod, Cerințele cu aplicabilitate generală pentru unitățile generatoare, Avizul de racordare și procedurile operaționale prevăzute la pct. 24.
24. OST  elaborează, coordonează cu OSD și prezintă spre avizare către Agenție proceduri operaționale specifice de punere în aplicare a Metodologiei, care conțin, fără a se limita, următoarele aspecte:
24.1. modul de selectare a centralelor electrice pentru redispecerizare descendentă a producerii energiei electrice;
24.2. modul de determinare a puterii disponibile a centralei electrice SER/CÎE, inclusiv în situația existenței instalațiilor de stocare integrate în cadrul centralelor electrice;
24.3. cerințele pentru înregistrarea, transmiterea, stocarea în sistemele locale, validarea valorilor utilizate în determinarea energiei electrice nelivrate și/sau redispecerizate;
24.4. modul de transmitere a datelor din SCADA operatorilor de distribuție către SCADA operatorului sistemului de transport și modul de coordonare operațională;
24.5. modul și procedura de confirmare a îndeplinirii condițiilor pentru achitarea compensațiilor financiare pentru redispecerizarea descendentă;
24.6. condițiile specifice pentru centralele electrice formate din module generatoare de tip A și tip B;
24.7. modul de decontare și de determinare a energiei electrice nelivrate și redispecerizate în cazul centralelor electrice SER/CÎE care sunt înregistrate și participă la piața energiei electrice de echilibrare în  cadrul unităților sau grupurilor de furnizare a rezervelor.
25. OST și OSD colaborează și fac schimb de informațiile necesare pentru punerea în aplicare a Metodologiei, cu asigurarea păstrării, integrității și verificabilității informațiilor și datelor schimbate și utilizate în acest scop.

Secțiunea 3
Determinarea cantității de energie electrică nelivrată de centrala electrică SER/CÎE și cantității de energie electrică redispecerizată

26. Cantitatea de energie electrică redispecerizată descendent se determină în MWh, cu trei zecimale după virgulă.
27. Cantitatea de energie electrică nelivrată și cantitatea de energie electrică redispecerizată se determină separat pentru fiecare centrală electrică SER/CÎE redispecerizată descendent, pentru fiecare dispoziție emisă de OS și pentru fiecare interval de decontare. 
28. [bookmark: _Ref215669224]În cazul în care dispoziția este transmisă până la termenul limită de transmitere a notificărilor fizice și validare a programelor de funcționare a centralelor electrice, cantitatea de energie electrică nelivrată de centrala electrică SER/CÎE ca urmare a executării dispoziției „j”, într-un interval de decontare „k”, se calculează utilizând formula:

 (1)

unde:
  – puterea disponibilă a centralei electrice SER/CÎE în intervalul echilibrare „i”, calculată ca valoare medie înregistrată de sistemul de monitorizare și control pe parcursul intervalului de echilibrare „i”, MW;
 – puterea activă maximă admisă specificată în dispoziția de redispecerizare  „j”, pentru intervalul de echilibrare „i” MW. 
 – puterea activă conform programului de funcționare din cadrul notificărilor fizice echilibrate a părții responsabile cu echilibrarea care și-a asumat responsabilitatea pentru centrala electrică în intervalul de echilibrare „i” din cadrul intervalul de decontare „k”, MW.
 – numărul de intervale de echilibrare complete pentru care a fost aplicată redispecerizarea descendentă în intervalul de decontare „k”;
durata intervalului de echilibrare i (15 minute/0.25 ore).
29. În cazul în care, dispoziția de redispecerizare este transmisă către utilizator cu o oră sau mai puțin înaintea termenului limită pentru depunerea ofertelor pe piața zilei următoare pentru ziua de livrare și până la termenul limită de transmitere a notificărilor fizice finale, iar  pentru respectivele intervale de decontare, la calculul dezechilibrelor poziția netă contractuală a părții responsabile cu echilibrarea responsabilă de SER/CÎE în raport cu care a fost aplicată redispecerizarea descedentară, pentru intervalul de decontare „k” se reduce cu o cantitate egală cu cantitatea de energie electrică, determinată conform pct. 32.
30. [bookmark: _Ref215669040]Cantitatea de energie electrică nelivrată ca urmare a executării dispoziției „j”, într-un interval de echilibrare „i”, în cazul în care puterea activă maximă care poate fi injectată în rețea specificată în dispoziție este mai mare decât puterea activă conform programului de funcționare a centralei electrice SER/CÎE este egală cu zero.
31. Puterea activă maximă care poate fi injectată în rețea, specificată în dispoziția () în cazul dispunerii sistării centralei electrice este egală cu 0 (zero). Pentru intervalele de echilibrare în care puterea disponibilă nu a fost transmisă și/sau nu a fost recepționată în sistemul SCADA sau nu este disponibilă în cadrul în sistemelor de înregistrare locale din cadrul centralelor electrice, realizate în conformitate cu procedurile operaționale elaborate conform pct. 24, puterea disponibilă se va considera egală cu zero. Pentru intervalele de echilibrare cu notificări fizice în dezechilibru, puterea programată se va considera egală cu zero.
32. În cazul în care dispoziția este transmisă după termenul limită de transmitere a notificărilor fizice și validare a programelor de funcționare a centralelor electrice, cantitatea de energie electrică redispecerizată pentru centrala electrică SER/CÎE ca urmare a executării dispoziției „j”, într-un interval de decontare „k”, urmare a îndeplinirii dispoziției se calculează utilizând formula:



unde:
 – puterea activă maximă admisă specificată în dispoziția de redispecerizare „j”, pentru intervalul de echilibrare„i” MW. 
 – puterea activă conform programului de funcționare din cadrul notificărilor fizice echilibrate a părții responsabile cu echilibrarea care și-a asumat responsabilitatea pentru centrala electrică în intervalul de echilibrare „i” din cadrul intervalul de decontare „k”, MW.
 – numărul de intervale de echilibrare complete pentru care a fost aplicată redispecerizarea descendentă în intervalul de decontare „k”;
durata intervalului de echilibrare i (15 minute/0.25 ore).

Secțiunea 4
Determinarea compensațiilor financiare pentru redispecerizarea descendentă a centralelor electrice SER/CÎE în lipsa unor mecanisme de piață

33. Compensarea financiară pentru redispecerizarea descendentă a centralelor electrice SER/CÎE se realizează în baza prezentei Metodologiei și a procedurilor operaționale prevăzute la pct. 24. Pentru a exclude implicațiile financiare asociate decontării dezechilibrelor determinate de micșorarea cantității de energie electrică produsă urmare a îndeplinirii dispoziției după termenului limită de transmitere a notificărilor fizice și validare a programelor de funcționare a centralelor electrice, la calculul dezechilibrelor poziția netă contractuală a părții responsabile cu echilibrarea responsabilă de SER/CÎE în raport cu care a fost aplicată redispecerizarea descedentară, pentru intervalul de decontare „k” se reduce cu o cantitate egală cu cantitatea de energie electrică redispecerizată, determinată conform Secțiunii 3. În acest caz, OS acoperă și contravaloarea garanțiilor de origine de care ar fi putut beneficia producătorii cu centrale electrice SER conform pct. 35.  
34. Cu excepția cazurilor stabilite în pct. 10, compensația financiară pentru redispecerizarea descendentă a producerii energiei electrice unei centrale electrice SER/CÎE se determină în lei, pentru fiecare dispoziție „j” după cum urmează:

 (3)
unde:
  – reprezintă venitul ratat de producătorul de energie electrică cauzat de nelivrarea energiei electrice în intervalul de decontare „k” datorată limitării impuse de dispoziția „j”, lei.
35. [bookmark: _Ref215669625][bookmark: _Ref216280927]Venitul ratat din cauza redispecerizării descendente a producerii energiei electrice unei centrale electrice SER/CÎE se determină pentru fiecare dispoziție „j” și interval de decontare „k”, după cum urmează:
  (4)
						
unde  – cantitatea de energie electrică nelivrată ca urmare a executării dispoziției „j” în intervalul de decontare „k”, determinată conform Secțiunii 3, MWh;

 – prețul de închidere a pieței zilei următoare (PIP) pentru intervalul de tranzacționare „k”, stabilit de OPEE pe PZU, lei/MWh. Prin derogare, în cazul în care pentru anumite intervale de decontare „k” PIP este stabilit de OPEE conform pct. 128-131 din Regulile pieței energiei electrice, la determinarea venitului ratat OS va aplica valoarea calculată conform pct. 780 din RPEE.  
 – prețul mediu ponderat de tranzacționare a garanțiilor de origine înregistrat la ultima licitație publică de vânzare a garanțiilor de origine organizată de către furnizorul central de energie electrică (FCEE), lei/garanție de origine. Garanția de origine se emite pentru echivalentul a 1 MWh.  În cazul producătorilor de energie din surse regenerabile care nu sunt înregistrați în Registrul garanțiilor de origine, instituit și actualizat de către ANRE și a centralelor SER eligibile mici și care beneficiază de schema de sprijin stabilită până la intrarea în vigoare a Legii nr.10/2016 . FCEE va asigura transmiterea prețul de tranzacționare a garanțiilor de origine către OS în termen de 5 zile lucrătoare de la începutul fiecărei luni.
36. În cazul în care centrala electrică SER/CÎE comercializează energie electrică către FCEE la preț reglementat, prețul energiei electrice utilizat în calculul venitului ratat conform pct. 35 în intervalul de decontare „k” este egal cu prețul reglementat de vânzare a energiei electrice. În cazul producătorilor care sunt părți contractante în cadrul contractelor pentru diferență sau altor tipuri de contracte ce prevăd sprijin financiar, pentru cantitatea de energie electrică nelivrată care nu a fost tranzacționată pe piețele organizate, se va utiliza prețul reglementat de vânzare a energiei electrice. FCEE va asigura transmiterea prețurilor reglementate către OS în scopul decontării în termen de 5 zile lucrătoare de la începutul fiecărei luni. 

Secțiunea 5
Plata compensațiilor financiare pentru redispecerizarea descendentă a producerii energiei electrice la centralele electrice SER

37. [bookmark: _Ref189734230]În termen de 12 (doisprezece) zile lucrătoare de la sfârșitul lunii în care producerea energiei electrice la centrala electrică SER/CÎE a fost supusă redispecerizării descendente, OS transmite gestionarului centralei electrice respective calculul cantității energiei electrice nelivrată urmare a dispozițiilor emise de OS, detaliat la nivel de dispoziție „j” și interval de decontare „k”. Calculul pentru fiecare interval de echilibrare va conține date cu privire la puterea disponibilă înregistrată, puterea activă conform programului de funcționare, puterea activă redispecerizată.Error! Reference source not found.
38. În termen de 12 (doisprezece) zile lucrătoare de la sfârșitul lunii în care producerea energiei electrice la centrala electrică SER/CÎE a fost supusă redispecerizării descendente, OS transmite producătorului de energie electrică o notă de decontare cu valoarea compensației financiare specificată pentru fiecare  interval de decontare „k” în care producerea energiei electrice a centralei SER/CÎE a fost limitată prin dispoziția „j”, împreună cu valoarea totală a obligațiilor de plată ce reies din redispecerizarea descendentă a producerii și a venitului înregistrat datorită comercializării energiei electrice, care nu a fost produsă datorită redispecerizării descendente aplicată prin dispoziția „j” a OS, nota va conține inclusiv prețurile aplicate.
39. Orice contestație a producătorului de energie electrică privind cantitatea de energie electrică nelivrată sau privind valoarea compensațiilor financiare se transmite către OS în maxim 10 (două) zile lucrătoare din momentul recepționării informației respective de la OS. În termen de maxim 10 (două) zile  lucrătoare de la recepționarea contestației, OS informează producătorul de energie electrică asupra acceptării sau respingerii contestației respective. Respingerea contestației este însoțită de o argumentare din partea OS, cu indicarea motivelor respingerii contestației depusă de producător.
40. [bookmark: _Ref213765103][bookmark: _Ref189734148]Obligațiile de plată OP lunare privind redispecerizarea descendentă a centralei electrice SER/CÎE sunt calculate, după cum urmează:

41. [bookmark: _Ref213765112]Compensațiile financiare pentru redispecerizarea descendentă se achită în termen de (7) șapte zile bancare de la data înregistrării facturii la OS. Existența unor contestații privind o parte a valorii compensației financiare nu suspendă achitarea părții necontestate a acesteia. În cazul în care, ulterior achitării, valoarea compensației financiare este modificată ca urmare a examinării contestațiilor, diferența rezultată se achită sau se regularizează în termen de 7 zile bancare de la data stabilirii valorii respective.
42. Costurile suportate de OST pentru redispecerizarea descendentă a centralelor electrice SER/CÎE sunt considerate drept cheltuieli aferente conducerii centralizate a sistemului electroenergetic, urmând a fi considerate la stabilirea tarifului reglementat pentru serviciul de transport al energiei electrice. Costurile suportate de OSD pentru redispecerizarea descendentă a centralelor electrice SER/CÎE sunt recuperate prin tarifele pentru serviciului de distribuție în baza documentelor justificative prezentate de OSD.

Secțiunea 6
Raportare

43. În scopul asigurării transparenței aplicării prezentei metodologii OS asigură evidența separată a dispozițiilor emise în scopul redispecerizării descendente a producerii energiei electrice produse de centrale electrice SER/CÎE. În acest sens, pentru fiecare dispoziție emisă, OS păstrează, fără a se limita la, următoarele  informații:
43.1. numărul de identificare a dispoziției;
43.2. puterea activă maximă care poate fi injectată în rețea, în MW;
43.3. perioada pentru care producerea de energie electrică este redispecerizată descendent, cu specificarea intervalului de decontare de când producerea urmează a fi redusă și numărul de intervale de decontare pentru care puterea injectată este limitată;
43.4. puterea disponibilă pe perioada de redispecerizare descendentă
43.5. puterea programată pe perioada de redispecerizare descendentă;
43.6. puterea injectată în rețeaua electrică în fiecare interval de decontare aferent perioadei de redispecerizare descendentă;
43.7. cantitatea de energie electrică nelivrată, determinată conform Secțiunii 3, pentru fiecare interval de decontare aferent dispoziției de redespecerizare;
43.8. motivul emiterii dispoziției de redispecerizare descendentă conform pct. 12.
44. În raportul anual prezentat Agenției conform cerințelor art. 46 alin. (9) din Legea nr. 164/2025, OS transmite suplimentar următoarele informații privind redispecerizarea descendentă a producerii energiei electrice de către centralele electrice SER/CÎE, care vor include, fără a se limita la:
44.1. Numărul dispozițiilor emise, grupate în funcție de motivul redispecerizării descendente conform pct. 12;
44.2. Cantitatea de energie electrică nelivrată de centralele electrice SER sau CÎE urmare a îndeplinirii dispozițiilor privind redispecerizarea descendentă;
44.3. Valoarea compensațiilor financiare calculate pentru redispecerizarea descendentă a producerii energiei electrice la centralele electrice SER sau CÎE cu indicarea valorilor pentru componentele utilizate în calcul;
44.4. Centralele electrice SER sau CÎE pentru care au fost emise dispoziții privind redispecerizarea descendentă, cu indicarea numărului de ore în care producerea acestora a fost limitată;
44.5. Repartizarea dispozițiilor de redespecerizare în funcție de motivele prevăzute în pct. 12 și demonstrarea îndeplinirii situațiilor prevăzute în pct. 13. 
45. În termen de 12 zile lucrătoare de la sfârșitul lunii în care producerea energiei electrice la centrala electrică SER/CÎE a fost supusă redispecerizării descendente, OS transmite gestionarului centralei electrice respective motivul aplicării dispoziției conform pct. 13. OS publică lunar, pe pagina sa web, informația agregată privind dispozițiile emise, volumele limitate și motivele acestora.

